আবার অতিমাত্রায় শিশুর প্রতি নমনীয়তা বা যত্নশীল আচরণের নেতিবাচক দিকও রয়েছে। অর্থাৎ শিশুর প্রতি বাবা মায়ের আচরণ ভারসাম্যপূর্ণ হওয়াটা খুবই গুরুত্বপূর্ণ। এক্ষেত্রে সঠিক ও ত্রুটিপূর্ণ দু’ধরণের মনোভাব/আচরণ দেখা যায় (Healthy & Unhealthy Parental Attitude)। যা পরবর্তী লেখায় আলোচনা করা হবে। অনেকে হয়তো শুনে অবাক হবেন, প্রাপ্তবয়স্কদের মতন শিশুরও দৈহিক বৃদ্ধির আড়ালে প্রতিদিন ধীরে ধীরে মনোজগৎ গড়ে উঠছে। আর সে মনোজাগতিক বৃদ্ধির একটি অত্যন্ত গুরুত্বপূর্ণ অংশই হলো সামাজিক বৃদ্ধি। সামাজিক উপাদান হিসেবে তার বৃদ্ধি ঘটতে থাকে নিজের বা সবার অলক্ষ্যেই। সে শব্দ , আলো, দৃশ্য, ঘটনা ইত্যাদিকে তার মতো করে চিনতে শেখে । ভাবতে শেখে সুনির্দিষ্ট বিষয় নিয়েও।